એશિયન ચેમ્પિયન્સ ટ્રોફીમાં ભારત અજેય રહ્યું છે અને રાઉન્ડ રોબિન સ્ટેજમાં 13 પોઈન્ટ સાથે ટોચના સ્થાને રહ્યું હતું. રાઉન્ડ રોબિન સ્ટેજમાં ભારતે પાંચમાંથી ચાર મેચ જીતી હતી જ્યારે એક મેચ ડ્રો રહી હતી. બીજી તરફ પાકિસ્તાન રાઉન્ડ રોબિન સ્ટેજમાં 10 પોઈન્ટ સાથે બીજા ક્રમે રહ્યું હતું. ભારતે રોબિન સ્ટેજમાં પાકિસ્તાનને 3-1થી પરાજય આપ્યો હતો. ટુર્નામેન્ટમાં મલેશિયાને બ્રોન્ઝ મેડલ મેડલ મળ્યો હતો. જાપાન વિરુદ્ધ રમાયેલો મુકાબલો નિર્ધારીત સમયમાં 2-2થી બરાબરી પર રહ્યો હતો અને પેનલ્ટી શૂટઆઉટમાં 3-2થી વિજય નોંધાવીને મલેશિયા બ્રોન્ઝ મેડલ જીત્યું હતું.